钦定古今图书集成/明伦汇编/官常典/第268卷 > 徐岱
## 钦定古今图书集成/明伦汇编/官常典/第268卷 > 徐岱

按《唐书》本传：“岱字处仁，苏州嘉兴人。世农家子。于学
无所不通，辩论明锐，座人常屈。大历中，刘晏表为校
书郎。观察使李栖筠钦其贤，署所居为复礼乡。名达
于朝，擢偃师尉。礼仪使蒋镇荐为太常博士，专掌礼
事。从德宗出奉天，以膳部员外郎兼博士。贞元初，为
太子诸王侍读，迁给中事，史馆修撰。帝以诞曰：岁岁”
诏佛、老者大论麟德殿，并召岱及赵需、许孟容、韦渠
牟讲说。始，三家若矛楯然，卒而同归于善。帝大悦，赉
予有差。两宫恩遇无比。性笃慎，至宫殿中，语未尝近
之。不谈人短，宗族孤孺者皆为婚嫁。然吝啬自持，家
管钥，世所讥云。卒，赠礼部尚书。